
Ուրալյան ավիաուղիները» հոկտեմբերի վերջին սկսում է նոր՝ Գյումրի -Մոսկվա-Գյումրի չվերթները։ Ինչպես «Արմենպրեսի» հետ զրույցում նշել է ընկերության հայաստանյան ներկայացուցչության տնօրեն Լիպարիտ Հովհաննիսյանը, չվերթներ կիրականացվեն շաբաթական մեկ անգամ՝ հինգշաբթի օրերին։ «Սա ընկերության նորամուտն է Շիրակ օդանավակայան։ Կարծում ենք` ուղղության ընտրությունը ճիշտ է կատարվել։ Փոխադրումները կիրականացվեն А320 եւ А321 օդանավերով»,- ասել է Հովհաննիսյանը։
